Merkezê Îrtîbatî û Çapemenîye yê HPGyî bi eşkerayîyêke nasnameyê 2 gerîlayanê ke Amed de şehîd bîyî eşkera kerdî.
Eşkerayîye wina ya:
''8ê hezîrane de nêzdîyê Hindisî yê Warê Şehîd Kendalî yê Amedî de wextê operasyonê artêşa tirke ya îşxalkere de mabênê hêzanê ma û îşxalkeran de şer qewimîya. Nê şerî de embazanê ma Adir û Nûmanî derbê giranî dayî dişmenî ro, heta fîşekê xo yê peyênî şerd ker û şehîd bîyî. Nasnameyê embazanê ma yê şehîdan wina yê:
Nameyê Qodî: Nûman Birûsk Helhel
Name û Peyname: Ramazan Ugurluyan
Cayê Bîyayîşî: Amed
Maye-Pî: Mûhtereme – Mehmet Selîm
Tarîx û Cayê Şehadetî: 8ê Hezîrana 2020î / Amed
Nameyê Qodî: Adir Xiznigos
Name û Peyname: Ramazan Gorkan
Cayê Bîyayîşî: Amed
Maye-Pî: Harûne - Îbrahîm
Tarîx û Cayê Şehadetî: 8ê Hezîrana 2020î / Amed
Embazanê ma Nûman û Adir Amed de dadîyanê xo ra bîyî  vera zulmê dewleta tirke ruh da xoverdayîşê azadîye.
Embazanê ma xeylêk waranê xoverdayîşî de ca girewt û bi serran zî xoverdayîşê Amedî de wezîfe kerd. Embazanê ma Nûman û Adirî bi îradeyê xurtî yê Apogîrîye vera artêşa tirke ya îşxalkere şer kerd û derbê giranî dayî dişmenî ro. Xoverdayîşê embazanê ma Nûman û Adirî do her tim seba têkoşînê azadîye bibo çimeyê îlhamî.
Ma sere de keyeyanê ercîyayeyan ê embazanê ma rê, pêro şarê Kurdîstanî rê serweşîye wazenê. Ma soz danê ke ma do alaya azadîye ya şehîdanê xo biresnê serfîrazî.''
